
PARLAMENTUL ROMÂNIEI
CAMERA DEPUTAŢILOR 

	Comisia pentru agricultură, silvicultură, industrie alimentară şi servicii  specifice
	
	      Bucureşti,  21.06.2007

      Nr.24/ 333


RAPORT  LA CEREREA DE REEXAMINARE 
asupra proiectului de Lege pentru aprobarea Ordonanţei de urgenţă a Guvernului nr. 124/2006 privind stocurile excedentare de zahăr, produse zaharoase şi alte produse agroalimentare

În conformitate cu prevederile art.77 din Constituţia României şi art.135 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre reexaminare cu proiectul de  Lege pentru aprobarea Ordonanţei de urgenţă a Guvernului nr.124/2006 privind stocurile excedentare de zahăr, produse zaharoase şi alte produse agroalimentare (PL.x 168/2007).


Proiectul de lege a fost transmis spre reexaminare, întrucât termenul de 31 mai 2007 prevăzut în proiectul de lege a expirat la data trimiterii spre promulgare şi se impunea stabilirea unui nou termen. 

 La întocmirea raportului, Comisia a avut în vedere avizul favorabil al Consiliului Legislativ.
Proiectul de Lege pentru aprobarea Ordonanţei de urgenţă a Guvernului nr.124/2006 privind stocurile excedentare de zahăr, produse zaharoase şi alte produse agroalimentare face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Töke István - secretar de stat în cadrul Ministerului Agriculturii şi Dezvoltării Rurale.

La lucrările comisiei au fost prezenţi 26 de deputaţi, din totalul de 27 de deputaţi membri ai comisiei.

În urma reexaminării raportul Comisiei a fost adoptat în unanimitate, în şedinţa din  21 iunie  2007.
Proiectul de lege a fost adoptat de Senat în şedinţa din 20 iunie 2007.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3

	1. 
	Titlul legii 

LEGE

 pentru aprobarea Ordonanţei de urgenţă a Guvernului nr. 124/2006 privind stocurile excedentare de zahăr, produse zaharoase şi alte produse agroalimentare 

	Nemodificat 
	

	2. 
	ARTICOL UNIC. – Se aprobă Ordonanţa de urgenţă a Guvernului nr. 124 din 21 decembrie 2006 privind stocurile excedentare de zahăr, produse zaharoase şi alte produse agroalimentare, publicată în Monitorul Oficial al României, Partea I, nr.1051 din 29 decembrie 2006, cu următoarele modificări şi completări:


	Nemodificat 
	

	3. 
	1. La articolul 3, litera c) a alineatului (1) va avea următorul cuprins:
„c) peste două tone de fructoză, au obligaţia să transmită până la data de 27 iulie 2007 inclusiv, pe suport de hârtie şi electronic, prin e-mail sau dischetă, sucursalei Agenţiei de Plăţi şi Intervenţie pentru Agricultură, denumită în continuare A.P.I.A., din judeţul/municipiul Bucureşti în a cărei rază teritorială îşi au domiciliul fiscal, declaraţii privind situaţia stocurilor de zahăr, izoglucoză şi fructoză.”


	1. Nemodificat

	

	4. 
	2. La articolul 3, alineatul (2) se abrogă. 
	2. Nemodificat
	

	5. 
	3. La articolul 4, litera e) a alineatului (4) va avea următorul cuprins:

„e) fuzionării, divizării, achiziţiei de societăţi sau înfiinţării de noi societăţi, ca urmare a acestor operaţiuni.”


	3. Nemodificat


	

	6. 
	4. La articolul (4), după alineatul (4) se introduce un alineat nou, alin.(5) cu următorul cuprins:

„(5) În cazul în care operatorii economici consideră că este necesară oferirea unor explicaţii suplimentare privind situaţia stocurilor la data de 1 ianuarie 2007, acestea vor fi anexate în formă scrisă la declaraţia privind situaţia stocurilor.”


	4. Nemodificat 
	

	7. 
	5. La articolul 5, partea introductivă a alineatului (1) va avea următorul cuprins:

„Art.5. – (1) Stocul excedentar de zahăr, izoglucoză şi fructoză reprezintă cantitatea deţinută la 1 ianuarie 2007 care, după deducerea cantităţilor prevăzute la art.4 alin.(4) şi a celor care pot rezulta prin aplicarea prevederilor art.4 alin.(5), depăşeşte cu mai mult de 10%:”


	5. Nemodificat
	

	8. 
	
	6. La articolul 8, alineatul (5) va avea următorul cuprins:

(5) Până la data de 28 septembrie 2007 inclusiv, sucursala A.P.I.A. are obligaţia de a transmite operatorilor economici prevăzuţi la alin.(2), prin poştă cu confirmare de primire, deciziile privind cantitatea excedentară şi valoarea garanţiei de eliminare de pe piaţă.”

Deputat PSD – Ioan Munteanu

Deputat PD- Valeriu Tabără 

Deputat PNL – Adrian Semcu 
	Corelare cu termenul de 27 iulie 2007, prevăzut la art.3 alin.(1) litera c), admis de Senat în urma cererii de reexaminare. 

	9. 
	6. La articolul 10, alineatul (5) va avea următorul cuprins:
 „(5) Garanţia bancară este valabilă până la data de 31 august 2008 inclusiv, iar restituirea acesteia se va face în termen de 30 de zile de la data furnizării documentelor doveditoare privind eliminarea de pe piaţă, conform art.15 şi 16, corespunzător proporţiei în care cantităţile excedentare de zahăr, izoglucoză sau fructoză au fost eliminate, iar diferenţa se constituie venit la bugetul de stat.”


	7. Nemodificat 
	

	10. 
	7. La articolul 19, alineatul (1) va avea următorul cuprins:

„Art.19. – (1) Operatorii economici au obligaţia să transmită, până la data de 27 iulie 2007 inclusiv, pe suport hârtie şi electronic, prin e-amil sau dischetă, sucursalei A.P.I.A. din judeţul/municipiul Bucureşti în a cărei rază teritorială îşi au domiciliul fiscal, declaraţii privind situaţia stocurilor de produse agroalimentare prevăzute în anexă.”
	8. Nemodificat

	

	11. 
	8. La articolul 20, litera e) a alineatului (2) va avea următorul cuprins:

„e) fuzionării, divizării, achiziţiei de societăţi sau înfiinţării de noi societăţi, ca urmare a acestor operaţiuni.” 


	9.  Nemodificat 


	

	12. 
	9. La articolul 20, litera b) a alineatului (3) va avea următorul cuprins:

„b) cantităţile transportate în afara teritoriului vamal al Uniunii Europene în perioada scursă de la 1 ianuarie 2007 până la data transmiterii declaraţiei, dar nu mai târziu de 27 iulie 2007, fără a beneficia de prime de export, restituţii la export sau altă formă de sprijin al exporturilor de produse agroalimentare, prevăzută de legislaţia comunitară în vigoare în perioada respectivă.”


	10. Nemodificat


	

	13. 
	10. La articolul 20, după alineatul (3) se introduce un alineat nou, alin.(4), cu următorul cuprins:

„(4) În cazul în care operatorii economici consideră că este necesară oferirea unor explicaţii suplimentare privind situaţia stocurilor la data de 1 ianuarie 2007, acestea vor fi anexate în formă scrisă la declaraţia privind situaţia stocurilor.” 


	11.  Nemodificat 


	

	14. 
	11. Articolul 22 va avea următorul cuprins: 

„Art.22. - Stocul excedentar de produse agroalimentare reprezintă cantitatea deţinută în stoc la data de 1 ianuarie 2007, care depăşeşte cu mai mult de 10% nivelul mediu al stocului, după deducerea cantităţilor prevăzute la art. 20 alin. (2) şi (3), precum şi a celor care pot rezulta prin aplicarea prevederilor alin.(4) al aceluiaşi articol.”
	12. Nemodificat 
	

	15. 
	______________
	13. La articolul 25, alineatul (2) va avea următorul cuprins:

„(2) Până la data de 28 septembrie 2007 inclusiv, sucursalele A.P.I.A. au obligaţia de a transmite operatorilor economici prevăzuţi la art.23 alin.(1), prin poştă, cu confirmare de primire, deciziile de stabilire a cantităţii excedentare şi a sumei de plată pentru stocurile excedentare aferente.” 

Deputat PSD – Ioan Munteanu 

Deputat PD – Valeriu Tabără 

Deputat PNL – Adrian Semcu 
	Corelare cu termenul de 27 iulie 2997, prevăzut la art.19 alin.(1), admis de Senat în urma cererii de reexaminare. 


Comisia a propus aprobarea proiectului cu 26 voturi pentru, 0 vot  împotrivă şi 0 abţineri.
    
VICEPREŞEDINTE,



 


SECRETAR,





Adrian SEMCU 







Vasile MOCANU

Întocmit: Consilier dr.Anton Păştinaru

